श्रीलंका ने कहा- वो 2009 में मारा गया था, DNA से साबित हो चुका है
LTTE Chief Velupillai Prabhakaran Alive Update; Follow Tamil nationalist leader, Pazha Nedumaran Latest News, Reports On Dainik Bhaskar (दैनिक भास्कर)
श्रीलंका की डिफेंस मिनिस्ट्री ने LTTE चीफ वेलुपिल्लई प्रभाकरन के जिंदा होने के दावे को मजाक बताया है। मिनिस्ट्री के प्रवक्ता ने कहा कि ये कंफर्म है कि प्रभाकरन 19 मई 2009 को मारा गया था। उसके DNA से यह साबित हो चुका है।
दरअसल, कल यानी सोमवार को तमिलनाडु के कांग्रेस नेता और वर्ल्ड कन्फेडरेशन ऑफ तमिल के अध्यक्ष पाझा नेदुमारन ने दावा किया था कि लिबरेशन टाइगर्स ऑफ तमिल ईलम यानी LTTE का चीफ वेलुपिल्लई प्रभाकरन जिंदा है।
श्रीलंका ने DNA टेस्ट के बाद प्रभाकरन की मौत की पुष्टि की थी
श्रीलंका की सरकार के मुताबिक, LTTE चीफ प्रभाकरन 17 मई, 2009 को श्रीलंकाई सेना के एक ऑपरेशन में मारा गया था। उस समय श्रीलंका के सैनिक उसे पकड़ने की कोशिश कर रहे थे। अगले दिन उसका शव मीडिया को दिखाया गया था
प्रभाकरन की मौत के एक हफ्ते बाद LTTE के प्रवक्ता सेल्वारासा पथ्मनाथान ने उसके मारे जाने की बात मानी थी। दो हफ्ते बाद DNA टेस्ट के हवाले से प्रभाकरन के शव की पहचान पुख्ता की गई थी। श्रीलंका की सेना के ऑपरेशन के दौरान ही प्रभाकरन के बेटे एंथनी चार्ल्स की भी मौत हुई थी।
राजीव गांधी की हत्या का जिम्मेदार था LTTE
LTTE की मौजूदगी से श्रीलंका में गृह युद्ध शुरू हो गया। इसे शांति करने के लिए 29 जुलाई 1987 को भारत और श्रीलंका के बीच शांति समझौते हुआ। 1987 में LTTE लड़ाकों से मुकाबले के लिए भारत ने भी अपनी सेना श्रीलंका भेजी थी। भारत के इस कदम से LTTE भारत के खिलाफ हो गया और उसने बदला लेने की ठानी। राजीव गांधी की हत्या के साथ LTTE का बदला पूरा हुआ।
अलग तमिल राष्ट्र की मांग के लिए बना था LTTE
LTTE चीफ प्रभाकरन से जुड़ी ये खबर भी पढ़ें..
LTTE प्रमुख प्रभाकरन से लड़ने में कारगिल जंग से दोगुने भारतीय सैनिक शहीद हुए, राजीव गांधी को गंवानी पड़ी जान
1948 में आजाद होते ही श्रीलंका में सिंहली और तमिलों में भिड़ंत शुरू हुई
श्रीलंका में जातीय संघर्ष मुख्य रूप से सिंहली और श्रीलंकाई तमिलों के बीच रहा है। इसकी शुरुआत ब्रिटिश राज के वक्त से ही हो गई थी। सिंहली भाषा बोलने वाले यहां के मूल निवासी हैं, जो बौद्ध धर्म को मानते हैं। तमिल हिंदू हैं और इनमें भी दो तरह के लोग हैं। एक जो सदियों से यहां रह रहे हैं और दूसरे वो, जिन्हें अंग्रेज 19वीं और 20वीं सदी में चाय, कॉफी और रबर के बागानों में काम करने के लिए दक्षिण भारत से ले गए थे। पूरी खबर यहां पढ़ें..